**LATVIJAS 2017. gada PETANKA ČEMPIONĀTA NOLIKUMS**

1. **VISPĀRĒJIE DATI**
	1. **TERMINOLOĢIJA**
		1. **Atlases turnīrs** – sacensības pirms LČ, kurās dalībnieki cīnās par tiesībām piedalīties LČ.
		2. **Gājiens** – spēles daļa ar punktu izspēli (maksimāli 6/minimāli 0).
		3. **FIPJP** -  [Fédération Internationale de Pétanque et Jeu Provençal](http://fipjp.com/) (Starptautiskā petanka un Provansas spēļu federācija).
		4. **LČ** – Latvijas čempionāts.
		5. **LPSF** – Latvijas petanka sporta federācija.
		6. **Posms** - atsevišķas sacensības, kādā no LČ sacensību veidiem.
		7. **Spēle** – nenoteiktu gājienu skaits, kura turpinās līdz vienas komandas gājienos izcīnīto punktu summa sasniedz 13 vai spēle tiek pārtraukta, dalībniekiem pārsniedzot noteikto laika limitu (ievērojot noteikumus par neizšķirtu rezultātu un papildus kašonetu izspēli)
	2. **LČ ORGANIZĒŠANA un MĒRĶI**
		1. LČ organizē Latvijas petanka sporta federācijas valde, kas nozīmē katra sacensību posma atbildīgo organizatoru un galveno tiesnesi vai tiesnešus.
		2. LČ petankā notiek sekojošos sacensību veidos:
			1. vienspēlēs sievietēm; vienspēlēs vīriešiem; vienspēlēs jauniešiem;
			2. dubultspēlēs sievietēm; dubultspēlēs vīriešiem; dubultspēlēs jauktajiem pāriem;
			3. trijniekos sievietēm; trijniekos vīriešiem; trijniekos jauniešiem;
			4. TIR disciplīnā vīriešiem, sievietēm, jauniešiem (ar atsevišķu nolikumu).
		3. LPSF mērķis ir noteikt Latvijas Čempionus un popularizēt petanka spēli Latvijā.
	3. **DALĪBNIEKI**
		1. LČ piedalās sportisti, kuri saņēmuši LČ sezonas licenci, atbilstoši LPSF licencēšanas noteikumiem, turpmāk – spēlētāji.
		2. Latvijas jauniešu čempionātā piedalās jaunieši līdz 17 gadu vecumam kalendārajā gadā ieskaitot.
		3. Spēlētājs ir atbildīgs par savu veselības stāvokli, savas veselības un dzīvības apdrošināšanu (pielikums Nr. 2).
		4. Par nepilngadīgu spēlētāju regulāru veselības pārbaužu veikšanu, veselības un dzīvības apdrošināšanu ir atbildīgi vecāki vai spēlētāja likumīgie aizbildņi. (pielikums Nr. 4).
	4. **KOMANDAS SASTĀVS**
		1. Komandas dubultspēlēs un trijniekos var būt veidotas no viena kluba spēlētājiem (izņemot jauktās dubultspēles, ja tam rakstiski piekrīt iesaistīto klubu vadītāji).
		2. Dubultspēlēs var pieteikt līdz 3 spēlētājiem, trijnieku sacensībām līdz 5 spēlētājiem. Ja pilns komandas sastāvs nav pieteikts uz 1. izspēles posmu, komandas sastāvu var papildināt 1.5.4. punkta apakšpunktā noteiktā kārtībā.
		3. Spēlētājs, kurš sacensību veidā ir pieteikts vienā komandā, nedrīkst startēt citas komandas sastāvā.
	5. **PIETEIKUMI**
		1. Dalībniekus (komandas) LČ piesaka tos pārstāvošie klubi. Klubu vadītājiem pieteikumi (pielikums Nr.3) ir jāiesūta LPSF uz e-pastu: petanquelv@inbox.lv
		2. Pieteikumi LPSF ir jāiesūta ne vēlāk kā 72 stundas līdz konkrēto sacensību sākumam, kas noteikts LPSF apstiprinātajā kalendārā, izņemot sacensības dubultspēlēs jauktajiem pāriem, uz kurām pieteikumi ir jāiesūta līdz 2017. gada 15. martam plkst. 10.00.
		3. Pieteikuma formā jāieraksta komandas nosaukums un sastāvs, norādot spēlētāja vārdu, uzvārdu, licences numuru un klubu.
		4. Klubam, ne vēlāk kā 24h pirms LRČ sacensību sākuma ir iespēja veikt spēlētāja pieteikumu saskaņā ar punktu 1.4.2.
		5. LPSF valde apkopoto sacensību veidu dalībnieku sastāvu izsūta klubiem ne vēlāk kā 48 stundas līdz sacensību sākumam.
2. **MAKSĀJUMI un LICENCES**
	1. Par katru pieteikumā ierakstīto spēlētāju klubs ar pārskaitījumu samaksā LPSF kontā par sezonas licenci 10,00 (desmit) EUR un spēlētājam tiek piešķirta licence. Licencētais spēlētājs ir ieguvis tiesības 2017.gada sezonā piedalīties Latvijas čempionāta turnīru spēlēs. Spēlētāja licences numurs atrodams LPSF interneta mājas lapā.
	2. Latvijas petanka sporta federācijas (LPSF) (reģ. Nr. 40008143066) rekvizīti; Banka „Nordea”, konts LV89NDEA0000082369895, maksājumu mērķis: samaksa par dalību Latvijas Republikas petanka čempionātā.
	3. Jaunieši līdz 19 gadu vecumam ir atbrīvoti no LČ licences maksas.
3. **SACENSĪBU KALENDĀRS**

LČ petankā notiek pēc LPSF valdes sēdē apstiprināta kalendāra, kas publiski pieejams LPSF interneta mājas lapas [www.petanque.lv](http://www.petanque.lv) sadaļā „Kalendārs”.

1. **NOTEIKUMI un TIESĀŠANA**
	1. LČ spēles notiek atbilstoši FIPJP apstiprinātiem petanka spēles noteikumiem, kas latviešu valodā publicēti [www.petanque.lv](http://www.petanque.lv) un dotajam nolikumam.
	2. Spēles risinās līdz 13 punktiem vai beidzoties attiecīgajā sacensību veidā noteiktajam spēles laikam.
	3. Spēlēm tiek noteikti sekojoši laiki:

Vienspēlēs – 40  minūtes + 1 kašonets.

Dubultspēlēs - 55 minūtes + 1 kašonets.

Trijnieku komandu spēlēs –  60 minūtes + 1 kašonets.

Ja pēc noteiktā laika un kašoneta izspēles ir neizšķirts, tad jāspēlē papildus gājiens (izspēle) uzvarētāja noteikšanai. Apļa turnīrā ir pieļaujams neizšķirts rezultāts.

Finālspēles par pirmo un trešo vietu notiek bez laika ierobežojuma, līdz 13 punktiem.

* 1. Spēles nākamais gājiens ir sācies līdz ar iepriekšējā gājiena pēdējās bumbas piezemēšanās brīdi.
	2. Spēles gājienu starplaikā komandā var tikt izdarīta tikai viena maiņa. Par spēlētāja maiņu ir jāinformē pretinieku komanda un jāieraksta atzīme spēles protokolā.
	3. Komandas visus savstarpējos strīdus risina sarunu ceļā. Ja komandas nevienojas, tad problēmu risināšanā iesaistās sacensību galvenais tiesnesis. Viņa lēmums, kas pieņemts konkrētā sacensību situācijā saistībā ar FIPJP sacensību noteikumiem un dotā nolikuma saturu, ir neapstrīdams.
	4. **TIESNEŠI**

LČ spēles tiesā tikai LPSF licencēti tiesnešivai LPSF uzaicināti tiesneši.

* 1. **DOMSTARPĪBAS**
		1. Domstarpības tiek izskatītas atbilstoši FIPJP petanka spēles noteikumu 41. punktam un ir izveidota sacensību žūrija šādā sastāvā:
* Aivids Švarcs
* Aida Pētersone
* Raivis Stepiņš
* Edgars Silovs
* Alvis Zīriņš
	+ 1. Žūrijas lēmums tiek pieņemts ar balsu vairākumu.
1. **VIENSPĒĻU, DUBULTSPĒĻU UN TRIJNIEKU IZSPĒĻU KĀRTĪBA.**
	1. **DALĪBNIEKU SKAITS un ATLASES TURNĪRS**
		1. Ja LČ ir pieteikušies no 33 līdz 36 dalībniekiem (komandām), tad pirms LČ tiek rīkots atlases turnīrs. Vadoties no konkrēti pieteiktā dalībnieku skaita, atlases turnīrā piedalās 32.\*\* vietas vai 31.-32., vai 30.-32., vai 29.-32. vietu ieguvēji (pēc iepriekšējā gada LČ atbilstošajā sacensību veidā iegūtās vietas vai vietu summas\*), kam kā pretiniekus pielozē pārējos pieteiktos spēlētājus, kuri nav piedalījušies iepriekšējā gada LČ atbilstošajā sacensību veidā. Atlases turnīra pretinieki spēlē līdz 2 uzvarām. LČ piedalās katra pāra 2 spēļu uzvarētājs. Zaudētāji saņem 1 (vienu) ranga punktu.

\*Dalībnieks, kurš nav piedalījies iepriekšējā gada LČ attiecīgajā sacensību veidā, saņem 33. vietu.

\*\*Vietu nosaka pēc pieteikto dalībnieku sastāva.

* + 1. Ja LČ ir pieteikušies no 37 līdz 52 dalībniekiem (komandām), tad pirms tiek rīkots atlases turnīrs. Vadoties pēc iepriekšējā gada LČ atbilstošajā sacensību veidā iegūtās vietas vai vietu summas\*, atlases turnīrā piedalās 21.\*\* – 32. vietu ieguvēji un pārējie pieteiktie spēlētāji, kuri nav piedalījušies iepriekšējā gada LČ atbilstošajā sacensību veidā. Pirmās kārtas pretiniekus nosaka izlozējot 15 min pirms turnīra. Dalībnieki izspēlē septiņas kārtas pēc datorprogrammas Šveices sistēmas. LČ piedalās atlases turnīra pirmo divpadsmit vietu ieguvēji. Spēlētāji sākot ar 13. vietu saņem 1 (vienu) ranga punktu.

\*Dalībnieks, kurš nav piedalījies iepriekšējā gada LČ attiecīgajā sacensību veidā, saņem 33. vietu.

\*\*Vietu nosaka pēc pieteikto dalībnieku sastāva.

* + 1. Ja LČ pieteikti 53 un vairāk spēlētāji (komandas), tad tiek rīkots atlases turnīrs. Vadoties pēc iepriekšējā gada LČ atbilstošajā sacensību veidā iegūtās vietas vai vietu summas\*, atlases turnīrā piedalās 21.\*\* – 32. vietu ieguvēji un pārējie pieteiktie spēlētāji, kuri nav piedalījušies iepriekšējā gada LČ atbilstošajā sacensību veidā. Atlases turnīra dalībnieki tiek sadalīti divās līdzvērtīgās grupās:

A grupa (iepriekšējā gada LČ vietas Nr. 21., 24., 25., 28., 29., 32.);

B grupa (iepriekšējā gada LČ vietas Nr. 22., 23., 26., 27., 30., 31.).

Katrai grupai pielozē pārējos pieteiktos spēlētājus.

Pirmās kārtas pretiniekus izlozē 15 min pirms turnīra. Dalībnieki katrā grupā izspēlē septiņas spēles pēc datorprogrammas Šveices sistēmas. Atlases turnīrs notiek vienlaicīgi LPSF noteiktajos, divos spēļu laukumos (stadionos). LČ piedalās atlases turnīra katru grupu pirmo sešu vietu ieguvēji.

\*Dalībnieks, kurš nav piedalījies iepriekšējā gada LČ attiecīgajā sacensību veidā, saņem 33. vietu.

\*\*Vietu nosaka pēc pieteikto dalībnieku sastāva.

* + 1. LPSF valde, paziņojot klubu vadītājiem, deleģē tiesnesi, publicē norises vietu un dalībnieku sastāvu LPSF interneta vietnē.
		2. Ja kāds dalībnieks (komanda) atsakās no dalības LČ pamatturnīrā, tad pretendents dalībai pirmajā posmā ir nākošās vietas ieguvējs.
	1. **IZSPĒĻU KĀRTĪBA**
		1. LČ jauktās dubultspēles, veterāni (55+) (trijnieki), jaunieši (trijnieki) – 1 posms; sieviešu, vīriešu un jauniešu vienspēles, sieviešu un vīriešu dubultspēles – 2 posmi; vīriešu un sieviešu trijnieki notiek divos sacensību posmos ar 3. posmu tikai 1. – 4. vietas ieguvējiem pēc pirmo divu posmu rezultātiem.
		2. Ja dalībnieku skaits ir 8 vai mazāks par 8, tad tiek izspēlēts apļa turnīrs, pēc kura tiek noteikts uzvarētājs. Vietu secību apļa turnīros nosaka pēc sekojošiem kritērijiem, pielietojot prioritātes secību: punkti (uzvara 2, zaudējums 0, neizšķirts 1), savstarpējā spēle, savstarpējo spēļu punktu starpība, visu iegūto zaudēto punktu starpība. Ja arī visi iepriekšējie rādītāji dalībniekiem (komandām) ir vienādi, tiek izspēlēta papildus spēle, līdz 13 punktiem.
		3. Ja vienspēļu, dubultspēļu un trijnieku turnīrā piedalās 9-32 komandas, tad pirmajā un otrajā posmā izspēlē 7 kārtas pēc datorprogrammas Šveices sistēmas, kurā pirmās kārtas pretiniekus nosaka pēc vietu secības, pārus veidojot augstākā vieta pret zemāko. Nepāra komandu skaita gadījumā kārtas pirmajā spēlē nespēlē komanda ar lielāko vietu summu (vienādu rādītāju gadījumā notiek izloze), nākošajās kārtās nespēlē viena no komandām ar mazāko uzvaru skaitu pēc iepriekšējās kārtas rezultātiem, nejaušas izlozes veidā. Turpmāko kārtu pārus nosaka datorprogramma pēc Šveices sistēmas reglamenta, kur vietu kārtību nosaka pēc sekojošiem kritērijiem, to prioritātes secībā: punktu skaits (uzvara 1, zaudējums 0). Pēc 2. spēļu kārtas vietu kārtību nosaka pēc sekojošiem kritērijiem, to prioritātes secībā: punktu skaits (uzvara 1, zaudējums 0); Buholca koeficients; precīzais Buholca koeficients, visu iegūto zaudēto punktu starpība.
		4. Trijniekos 3. posma spēles norisinās pēc 1 apļa sistēmas, bez laika limita.
		5. Sacensību otrajā posmā piedalās pirmā posma 1. – 32. vietas ieguvēji. Ja kāds dalībnieks (komanda) atsakās spēlēt otrajā posmā, tad tas netiek aizvietots.
	2. **IZSPĒĻU KĀRTĪBA LČ JAUNIEŠU KOMANDĀM**
		1. Ja piedalās 3-4 komandas, sacensības notiek divos apļos vienas dienas laikā, spēlējot katram ar katru. Katrā aplī izcīnītie punkti (uzvara 2, zaudējums 0, neizšķirts 1) summējas un pēc tiem nosaka turnīra uzvarētāju. Ja punktu skaits vienāds, tad augstāka vieta komandai, kurai labāka punktu starpība savstarpējās spēlēs. Ja vienai vai vairākām komandām tā ir vienāda, tad augstāka vieta komandai, kurai labāka visu iegūto zaudēto punktu starpība. Pilnīgi vienādu rādītāju gadījumā, uzvarētāju nosaka papildus gājienā.
		2. Ja piedalās 5-6 komandas, tad izspēlē savstarpēji vienu apli un pēc apļa izspēlē fināla spēles bez laika limita līdz 13 punktiem par vietu: 1-2v; 3-4v; 5-6v.
		3. Ja piedalās 7 un vairāk komandas, tad izspēlē 5 kārtas pēc datorprogrammas Šveices sistēmas un spēli par vietu bez laika limita līdz 13 punktiem: 1.-2.v.; 3.-4.v.; 5.-6.v.; 7.-8.v.; 9.-10.v.; u.t.t.
	3. **REZULTĀTU VĒRTĒŠANA**
		1. LČ jauktajās dubultspēles, veterāniem (55+) (trijnieki), sieviešu, vīriešu un jauniešu vienspēles, sieviešu un vīriešu dubultspēles uzvarētājs ir tas dalībnieks (komanda), kurš LČ atbilstošajā sacensību veidā posmu kopsummā ir ieguvis mazāko vietu summu.
		2. Vienādu vietu summas gadījumā augstāku vietu ieņem dalībnieks (komanda) ar lielāku Buholca koeficienta summu, tad ar lielāku precīzā Buholca koeficienta summu. Ja arī tad vienādi, tad kuram labāka iegūto un zaudēto spēļu punktu summa abos posmos. Ja arī visi iepriekšējie rādītāji dalībniekiem (komandām) ir vienādi, tiek izspēlēta papildus spēle, līdz 13 punktiem.
		3. LČ sieviešu un vīriešu trijniekiem 5.-32. vieta tiek noteikta pēc 2 posmu rezultātiem, atbilstoši 5.4.1. un 5.4.2. punktos noteiktajam, bet 1. – 4. vieta tiek noteikta pēc trijnieku 3. posma (finālturnīra) rezultātiem.
1. **SANKCIJAS un PAPILDUS NOTEIKUMI**
	1. Sacensībās piedalās komandas tikai vienādos formas tērpos (kreklos, jakās, vestēs) un spēlētāji slēgtos apavos.
	2. LČ spēļu laikā nav pieļaujama iesildīšanās un skatītāju (līdzjutēju) atrašanās spēļu celiņos, kas atrodas blakus spēļu celiņam, kur norisinās spēle.
	3. LČ dalībniekiem ir jāievēro sporta ētikas principi.
	4. Spirtoto dzērienu un mobilo sakaru ierīču lietošana sacensību laikā ir liegta. Smēķēšana atļauta tikai speciāli norādītās vietās.
	5. Dopinga lietošana ir aizliegta. Sacensību laikā spēlētāji var tikt pakļauti dopinga kontrolei.
	6. Par katra pieteiktā dalībnieka vai komandas neierašanos uz sacensībām vai sacensību posmu, klubam, kurš pieteica spēlētāju vai komandu, 7 (septiņu) dienu laikā LPSF kontā ir jāsamksā 20 (divdesmit) EUR, norādot maksājuma mērķi – ziedojums LPSF. Ja komandu pieteikuši vairāki klubi, maksājums solidāri jāsadala.
	7. Pārkāpumu gadījumā komanda ar sacensību žūrijas lēmumu tiek izslēgta no sacensībām.Žūrijas pienākums ir iesniegt rakstisku ziņojumu par pārkāpumu LPSF valdei.
	8. Komanda (dalībnieks) ir tiesīga iesniegt rakstisku protestu LPSF 1 stundas laikā pēc notikušajām sacensībām. Pēc šī laika protesti netiek pieņemti un izskatīti.
2. **TURNĪRA DOKUMENTĀCIJA**
	1. LČ dokumentācija sastāv no nolikuma, komandu pieteikumiem, turnīra tabulām, atsevišķo sacensību protokoliem un sacensību noslēguma akta.
	2. Visa papīra formāta dokumenti sacensību laikā glabājas pie sacensību galvenā tiesneša, bet sacensību starplaikos Latvijas petanka sporta federācijā.
	3. LČdokumentācija elektroniskā veidā ir pieejama Latvijas petanka sporta federācijas mājas lapā [www.petanque.lv](http://www.petanque.lv)
	4. Pirms sacensībām galvenais tiesnesis izsniedz komandām spēļu protokolus. Pēc spēles komandu kapteiņi aizpilda, noformē un spēles uzvarētāji nodod tos sacensību galvenajam tiesnesim. Spēļu rezultāti turnīra tabulās tiks ierakstīti tikai pamatojoties uz pareizi noformētiem un parakstītiem spēļu protokoliem.
3. **APBALVOŠANA**

Latvijas čempionāta uzvarētāji, otrās un trešās vietas ieguvēji tiek apbalvoti ar medaļām.

1. **LATVIJAS IZLASES (KOMANDAS) KOMPLEKTĒŠANA**
	1. Latvijas valsti Eiropas un Pasaules čempionātos pārstāv Latvijas čempionāta uzvarētājs vai uzvarējusī komanda, kurai ir iespēja papildināt sastāvu ar LPSF licencētu LČ spēlējošu spēlētāju.
	2. Detalizētāk Latvijas izlašu veidošana formulēta speciālos LPSF valdes apstiprinātos noteikumos.
	3. Latvijas izlasi (komandu) apstiprina LPSF valde ar lēmumu

**1 piel. LICENCES:**

“Klubs PARAUGS”

Parauga iela 1-14, Upesciems,

Garkalnes novads, LV-2137,

reģ.Nr.40000000000,

Tālr. 20000000

Upesciems, 2017. gada 10.janvārī

**Latvijas petanka sporta federācijai**

iesniegums.

“Kluba PARAUGS” spēlētāju saraksts 2017. licences saņemšanai.

|  |  |  |  |
| --- | --- | --- | --- |
| Nr. | Vārds Uzvārds | Dz. datums | Paraksts |
| 1. | Alfrids Pekausis | 01.01.1971 |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

 “ Klubs PARAUGS”

Kluba vadītājs

tel.20002000 E-mail: paraugs.paraugs@gmail.com

**2 piel. KLUBA SPĒLĒTĀJU VESELĪBAS APLIECINĀJUMS:**

 “SK PARAUGS”

Parauga iela 1-14, Upesciems,

Garkalnes novads, LV-2137,

reģ.Nr.40000000000,

Upesciems, 2017.gada 10.janvārī

**Latvijas petanka sporta federācijai**

iesniegums.

 “SK PARAUGS” spēlētāju veselības apliecinājums spēlēšanai Latvijas čempionātā.

|  |  |  |  |
| --- | --- | --- | --- |
| Nr. | Vārds Uzvārds | Dz. datums | **Paraksts** |
| 1. |  | 01.01.1971 |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |

“SK PARAUGS”

Kluba Vadītājs

tel.20000000 E-mail: paraugs.paraugs@gmail.com

**3.piel. - PIETEIKUMS LATVIJAS ČEMPIONĀTA POSMAM:**

“SK PARAUGS”

Parauga iela 1-14, Upesciems,

Garkalnes novads, LV-2137,

reģ.Nr.40000000000,

Tālr. 20000000

Upesciems, 2017.gada 10.janvārī

**Latvijas petanka sporta federācijai**

iesniegums.

 “PARAUGS” spēlētāju pieteikums Latvijas Čempionātam vīriešu vienspēlēs . . . posmam.

|  |  |  |  |
| --- | --- | --- | --- |
| Nr. | Vārds, Uzvārds | Dz. datums | Paraksts |
| 1. |  | 01.01.1971 |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

Vārds Uzvārds

“PARAUGS”

 valdes loceklis

tel.20000000 E-mails paraugs.paraugs@gmail.com

**4. piel. IZZIŅA JAUNIEŠIEM**:

Biedrības “Latvijas Petanka Sporta Federācija”

Reģistrācijas Nr. 40008143066

Juridiskā adrese:

Krastupes iela 10-54, Ādaži, Ādažu Novads

LV – 2164

iesniegums.

 Es, uzņemos atbildību un neiebilstu mana

dēla/meitas Vārds Uzvārds, dzimis xxxx. Gadā, dalībai Latvijas Petanka sporta

federācijas organizētajās sacensībās 2017. gadā.

01.02.2017